Diari Oficial de la Generalitat Valenciana


Sumari del DOGV 9750, del 21-12-2023 (2023/12045)

RESOLUCIÓ de 14 de desembre de 2023, de la Direcció General de Justícia, per la qual es fa públic el llistat de persones que han superat un o més exercicis de les proves selectives d'accés al cos d'auxili judicial de l'Administració de justícia convocades per l'Ordre JUS/1254/2022, de 7 de desembre, pel sistema general d'accés lliure, per al nomenament de personal funcionari interí.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9750

Data del DOGV
:   21-12-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/12110


Data del document
:   14-12-2023

Organisme emissor
:   Conselleria de Justícia i Interior

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Justícia i Interior

RESOLUCIÓ de 14 de desembre de 2023, de la Direcció General de Justícia, per la qual es fa públic el llistat de persones que han superat un o més exercicis de les proves selectives d'accés al cos d'auxili judicial de l'Administració de justícia convocades per l'Ordre JUS/1254/2022, de 7 de desembre, pel sistema general d'accés lliure, per al nomenament de personal funcionari interí. [2023/12327]  
  
L'Ordre 31/2022, de 23 de novembre, modifica l'Ordre 3/2020, de 7 de febrer, sobre selecció i nomenament de personal interí per a cobrir llocs dels cossos de metges forenses, gestió processal i administrativa, tramitació processal i administrativa i auxili judicial, de l'Administració de justícia a la Comunitat Valenciana, i afig una disposició addicional segona, que regula procediments excepcionals per a la provisió de llocs de treball.  
Així, establix que quan no hi haja en la borsa d'algun dels cossos personal disponible en eixe moment, ni llistat de no admesos que es puguen incorporar a la borsa, de conformitat amb l'article 23 de l'Ordre 3/2020, de 7 de febrer, i no siga possible per raons d'urgència demorar la cobertura d'algun lloc fins a la constitució d'una borsa específica o la constitució d'una borsa extraordinària, se n'oferirà la cobertura a les persones que hagen superat algun exercici o prova de l'oposició en l'últim procés selectiu al cos que aspira, encara que aquest procés no haja finalitzat, per puntuació obtinguda.  
  
Mitjançant Resolució de 3 de febrer de 2023, de la Direcció General de Modernització i Relacions amb l'Administració de Justícia, es va fer públic el llistat de persones que van superar un o més exercicis de les proves selectives d'accés al cos d'auxili judicial, convocades per Ordre JUS/60/2020, de 15 de gener.  
Davant la falta de personal suficient disponible actualment en les borses d'ocupació temporal del cos d'auxili judicial, es fa necessari procedir a la publicació del llistat de persones aprovades, en l'àmbit de la Comunitat Valenciana, d'un o més exercicis de les proves selectives d'accés al cos d'auxili judicial de l'Administració de justícia, convocades per Ordre JUS/1254/2022, de 7 de desembre, pel sistema general d'accés lliure, per al nomenament de personal funcionari interí.  
  
Per a la confecció d'aquest llistat se n'han exclòs aquells aspirants que ja són titulars en el cos d'auxili judicial o en altres cossos i tots aquells que ja formen part de la borsa ordinària vigent convocada per Ordre 3/2020, de 7 de febrer, del cos d'auxili judicial.  
  
Per tant, fent ús de les atribucions que em conferix l'article 9, del Decret 134/2023, de 10 d'agost, del Consell, pel qual s'aprova el Reglament orgànic i funcional de la Conselleria de Justícia i Interior, resolc:  
  
  
Primer  
Fer públic el llistat de persones que han superat, en l'àmbit de la Comunitat Valenciana, un o més exercicis de les proves selectives d'accés al cos d'auxili judicial de l'Administració de justícia, convocades per Ordre JUS/1254/2022, de 7 de desembre, i que figuren com a annex I d'aquesta resolució, ordenats de major a menor puntuació obtinguda de la suma dels exercicis o proves en fase d'oposició.  
  
En cas d'empat, s'aplicaran els criteris regulats en la convocatòria del procés de la qual deriva la llista.  
  
Segon  
Aquest llistat s'ajustarà en el funcionament al que disposa l'Ordre 3/2020, de 7 de febrer, de la Conselleria de Justícia, Interior i Administració Pública.  
Aquest llistat serà preferent al publicat mitjançant Resolució de 3 de febrer de 2023, de la Direcció General de Modernització i Relacions amb l'Administració de Justícia, pel qual es va publicar el llistat de persones que van superar un o més exercicis de les proves selectives d'accés al cos d'auxili judicial, convocades per Ordre JUS/60/2020, de 15 de gener.  
Els aspirants seran convocats prèviament, mitjançant missatge sms, sense perjudici de qualsevol altre mitjà que s'esmente en l'oferta dels llocs de treball.  
Una vegada es produïsca el cessament d'aquest personal funcionari interí, tornaran a la posició que els corresponga en el llistat. El cessament de les persones aspirants seleccionades per aquest procediment no implicarà la seua integració en la borsa ordinària vigent.  
  
València, 14 de desembre de 2023.- La directora general de Justícia: Cristina Gil Fabregat.